
Záujemcom
 
  
V Košiciach, 03.10.2022


VÝZVA NA PREDLOŽENIE CENOVEJ PONUKY
 
zákazka postupom podľa § 117 „zákazka s nízkou hodnotou“ v súlade so  zákonom 
č. 343/2015 Z. z. o verejnom obstarávaní v znení neskorších predpisov (ďalej len „ZVO“),


1. Identifikácia verejného obstarávateľa
Názov:                                    Univerzitná nemocnica - Nemocnica svätého Michala, a. s.  
Sídlo:                                      Satinského I. 7770/1, 811 08 Bratislava, Slovensko  
V zastúpení:                           doc. MUDr. Branislav Delej, PhD., MPH - predseda predstavenstva 
         a generálny riaditeľ
IČO:                                        44 570 783                          
DIČ:                                        2022738586                       
Bankové spojenie:                  Štátna pokladnica
IBAN:                                      SK 69 8180 0000 0070 0034 3048                
BIC SWIFT:                            SPSRSKBAXXX                
Telefón:                                  +421 55 61 30 005                          
E-mail:                                    lucia.ilkova@nsmas.sk
URL:                                       www.nsmas.sk      
 
1.1  Kontakt pre komunikáciu so záujemcami/uchádzačmi:
[bookmark: _Hlk103323113]Kontaktná osoba:                   Mgr. Lucia Ilková
e-mail:                                    lucia.ilkova@nsmas.sk  
telefón: 			        055 61 30 005


2. Predmet zákazky
Názov predmetu zákazky: „Elektrospotrebiče“
Druh zákazky: Tovary 
Spoločný slovník obstarávania (CPV):  
39700000-9 Spotrebiče pre domácnosť
32324100-1 Farebné televízory
32324400-4 Televízne antény
32344200-8 Rádioprijímače
32333200-8 Videokamery
32341000-5 Mikrofóny
38652120-7 Videoprojektrory
39713430-6 Vysávače prachu
31521100-5 Stolové lampy
60000000-8  Dopravné služby (bez prepravy odpadu)



2.1  Predpokladaná hodnota zákazky: 6 685,99 EUR bez DPH.
2.2 Opis predmetu zákazky: 
Predmetom zákazky je nákup a dodanie tovaru – elektrospotrebičov na obdobie 12 mesiacov.
Súčasťou predmetu zákazky je doprava do miesta dodania/plnenia a ďalšie súvisiace náklady s realizáciou predmetu zákazky.
2.3  Požiadavky na predmet zákazky - špecifikácia a množstvo:
Technická špecifikácia predmetu zákazky s uvedením množstiev je v prílohe č. 1 tejto Výzvy na predloženie cenovej ponuky (ďalej len „Výzva“)
2.4. Ekvivalentné riešenie - v prípade, ak sa požiadavky odvolávajú na konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby, verejný obstarávateľ pripúšťa ponúknuť ekvivalentný výrobok (ďalej len „ekvivalent“), pri dodržaní týchto podmienok: 
• ponúkaný ekvivalent musí mať rovnaké alebo lepšie technické a úžitkové parametre/vlastnosti, 
• uchádzač musí v ponuke v Prílohe č. 6 – Špecifikácia od uchádzača uviesť, pri ktorej položke ponúka   
  ekvivalent a uviesť všetky parametre a technické vlastnosti.

3. Miesto a lehota dodania
3.1  Miestom dodania je Univerzitná nemocnica – Nemocnica svätého Michala, a. s.:
a)    Satinského I.7770/1, 811 08 Bratislava,
b)    Murgašova 1, 040 86 Košice.
3.2 Lehota dodania je stanovená na najneskôr do desať (10) pracovných dní odo dňa odoslania písomnej objednávky verejným obstarávateľom.

4. Typ zmluvy, ktorá bude výsledkom verejného obstarávania
4.1  Typ zmluvy: Rámcová kúpna zmluva 
4.2  Trvanie zmluvy: 12 mesiacov od nadobudnutia jej účinnosti
4.3  Zmluvné podmienky sú uvedené v návrhu Rámcovej kúpnej zmluvy (ďalej len „zmluva“), ktorý je prílohou č. 4 tejto Výzvy. 
4.4  Verejný obstarávateľ neuzatvorí zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) alebo ak u neho existuje dôvod na vylúčenie podľa § 40 ods. 6 písm. f) zákona o verejnom obstarávaní. 
4.5  Verejný obstarávateľ môže odmietnuť uzavrieť zmluvu s uchádzačom, u ktorého existuje dôvod na vylúčenie podľa § 40 ods. 8 písm. d) zákona o verejnom obstarávaní. 
4.6 Úspešný uchádzač v zmluve, najneskôr v čase jej uzavretia, uvedie údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

5. Zdroj finančných prostriedkov a podmienky financovania
Predmet zákazky bude financovaný z vlastných finančných prostriedkov verejného obstarávateľa, formou bezhotovostného platobného styku, na základe čiastkovej objednávky verejného obstarávateľa. Nebude poskytnutý preddavok ani záloha. 
Fakturácia prebehne po prevzatí tovarov a potvrdení dodacieho listu. Lehota splatnosti faktúry je (30) dní odo dňa jej doručenia verejnému obstarávateľovi. 
 
6. Komunikácia a vysvetľovanie
6.1  Komunikácia medzi verejným obstarávateľom a záujemcami/uchádzačmi sa uskutočňuje v tomto verejnom obstarávaní elektronickou formou, ktorá zabezpečí trvalé zachytenie ich obsahu, prostredníctvom Systému elektronického obstarávania  ERANET (ďalej len „ systém ERANET").
6.2  Pre potreby elektronickej komunikácie je každý záujemca/uchádzač povinný zaregistrovať sa v systéme ERANET na URL adrese: https://nsmas.eranet.sk/ .
Komunikácia sa bude uskutočňovať v slovenskom jazyku prípadne v českom jazyku a to písomnou formou v elektronickej podobe prostredníctvom systému ERANET.
6.3  Za moment doručenia elektronickej informácie sa považuje moment jej odoslania, t.j. moment uloženia elektronickej zásielky v elektronickej schránke adresáta v systéme ERANET.

7. Ponuka

7.1  Pre predloženie ponuky sa musí uchádzač zaregistrovať na adrese https://nsmas.eranet.sk/ . Registrácia je pre uchádzačov bezplatná.
7.2  Obsah ponuky:
a) Vyplnená príloha č. 2: Identifikačné údaje uchádzača.
b) Vyplnená príloha č. 3: Návrh na plnenie kritéria.
c) Vyplnená príloha č. 4: Podpísaný návrh rámcovej kúpnej zmluvy vrátane prílohy č. 1 k zmluve Špecifikácia tovaru a cenník (položkový rozpočet) a prílohy č. 2 k zmluve Zoznam subdodávateľov.
Položkový rozpočet je s uvedenými jednotkovými cenami v EUR bez DPH, v EUR s DPH, celkovými cenami v EUR bez DPH,v EUR s DPH a sadzbou DPH v %.
d) Vyplnená príloha č. 5: Čestné vyhlásenie uchádzača k predmetnej zákazke.
e) Doklady preukazujúce splnenie podmienok účasti podľa bodu 8. Výzvy.
f) Doklady a dokumenty preukazujúce splnenie požiadaviek verejného obstarávateľa na predmet zákazky – vyplnená príloha č. 6: Špecifikácia od uchádzača; Produktové listy/katalógové listy a pod. s informáciami o tovare, aby verejný obstarávateľ vedel overiť splnenie požiadaviek na predmet zákazky u uchádzača.
7.3  Vyhotovenie ponuky: 
Ponuka musí byť predložená elektronicky. Ponuka musí byť vyhotovená a predložená v elektronickej podobe vo formáte, ktorá zabezpečí trvalé zachytenie jej obsahu.
Dokumenty a doklady, ktoré tvoria ponuku uchádzača a ktoré neboli pôvodne vyhotovené v elektronickej forme, ale v listinnej, sa prostredníctvom systému ERANET predkladajú zoskenované. Dokumenty a doklady, ktoré tvoria ponuku uchádzača a ktoré boli pôvodne vyhotovené v elektronickej forme sa prostredníctvom systému ERANET predkladajú v pôvodnej elektronickej podobe.
Dokumenty, ktoré uchádzač podpisuje musia byť podpísané osobou oprávnenou konať v mene uchádzača. V prípade, ak sú dokumenty v ponuke podpísané osobou inou ako je štatutárny orgán alebo člen štatutárneho orgánu, verejný obstarávateľ požaduje predložiť splnomocnenie pre zástupcu uchádzača, ktorý je oprávnený konať v mene uchádzača v záväzkových vzťahoch.
Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.
 
8.  	Podmienky účasti
Uchádzač musí spĺňať podmienky účasti osobného postavenia podľa § 32 ods. 1 písm. e) a f) zákona o verejnom obstarávaní:
8.1  Podmienka účasti podľa § 32 ods. 1 písm. e) zákona o verejnom obstarávaní , že je oprávnený dodávať tovar, uskutočňovať stavebné práce alebo poskytovať službu. Uvedenú podmienku účasti preukáže uchádzač/záujemca v súlade s § 32 ods. 2 písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.
8.2  Podmienka účasti podľa § 32 ods. 1 písm. f) zákona o verejnom obstarávaní, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač/záujemca v súlade s § 32 ods. 2 písm. f) doloženým čestným vyhlásením.
8.3 Uchádzač zapísaný do Zoznamu hospodárskych subjektov vedeného Úradom pre verejné obstarávanie môže doklady požadované na preukázanie splnenia podmienok účasti podľa § 32 ods. 1 písm. e) a f) zákona o verejnom obstarávaní nahradiť predložením informácie o jeho zapísaní do Zoznamu hospodárskych subjektov, prípadne potvrdením o jeho zapísaní do Zoznamu hospodárskych subjektov podľa § 152 zákona o verejnom obstarávaní. V súlade s § 152 ods. 3 bude uznaný aj rovnocenný zápis alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Bude prijatý aj iný rovnocenný doklad predložený uchádzačom. 

9.  Miesto a lehota na predkladanie ponuky
Ponuka bude predložená v elektronickej podobe na URL adrese https://nsmas.eranet.sk/ 
9.1  Lehota na predkladanie ponuky:  12.10.2022 do 18:00 hod. 
9.2  Lehota otvárania ponúk: 13.10.2022 o 08:00 hod. 
9.3  Viazanosť cenových ponúk  je do 15.12.2022. 
9.4  Manuál pre uchádzača k zadávaniu elektronickej ponuky sa nachádza na prihlasovacej stránke do systému ERANET. Elektronickú ponuku nie je možné predložiť po uplynutí lehoty na predkladanie ponúk. Verejný obstarávateľ preto záujemcom odporúča, aby svoju ponuku zaslali v dostatočnom časovom predstihu.
9.5  Ponuka sa považuje za predloženú v predmetnom verejnom obstarávaní až po jej záväznom odoslaní v systéme ERANET. Vloženie údajov, dokumentov a dokladov bez ich záväzného odoslania sa nepovažuje za predloženie ponuky. Po záväznom predložení ponuky (rozumej jej odoslaní) je uchádzačovi zaslaný notifikačný email o doručení tejto ponuky verejnému obstarávateľov.

10.  	Vyhodnocovanie ponúk, kritérium
10.1 Verejný obstarávateľ vyhodnotí predložené ponuky podľa nasledujúceho kritéria: Najnižšia cena za celý predmet zákazky, vyjadrená v EUR bez DPH.
10.2 Uchádzač predkladá návrh na plnenie kritéria podľa prílohy č. 3 tejto Výzvy.
10.3  Navrhovanú cenu je potrebné zaokrúhliť na 2 desatinné miesta. Ak uchádzač predloží cenu na viac ako určený počet desatinných miest, bude jeho cena zaokrúhlená v zmysle všeobecných platných pravidiel o zaokrúhľovaní (t.j. od číslice 5 - vrátane sa bude zaokrúhľovať smerom nahor).  
10.4 Uchádzač predkladá ponuku na celý predmet zákazky (všetky položky).
10.5  Použitie elektronickej aukcie:  Neaplikuje sa. 
10.6  Ak bola predložená viac ako jedna ponuka, verejný obstarávateľ vyhodnocuje splnenie požiadaviek na predmet zákazky a splnenie podmienok účasti po vyhodnotení ponúk na základe kritériá na vyhodnotenie ponúk, a to iba v prípade uchádzača, ktorý sa umiestnil na prvom mieste v poradí. Ak dôjde k vylúčeniu tohto uchádzača, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky. Uvedené pravidlá nevylučujú, aby verejný obstarávateľ vyhodnotil splnenie požiadaviek na predmet zákazky a splnenie podmienok účasti v prípade všetkých uchádzačov, ktorí predložili ponuku.
10.7  Na základe kritérií na vyhodnotenie ponúk bude identifikovaný úspešný uchádzač, ktorému verejný obstarávateľ oznámi, že uspel, a s ktorým uzatvorí zmluvný vzťah. Neúspešným uchádzačom verejný obstarávateľ zašle informáciu o výsledku vyhodnotenia ponúk, s informáciou, že neuspeli a s uvedením dôvodu. 
10.8  Uchádzačom, ktorí predložia svoje ponuky nevzniká žiadny nárok na úhradu nákladov, ktoré mu vznikli s prípravou a doručením ponuky.

11. Ďalšie informácie verejného obstarávateľa
11.1 Verejný obstarávateľ si vyhradzuje právo zrušiť verejné obstarávanie v súlade s §57 zákona o verejnom obstarávaní. 
11.2 Verejného obstarávania sa môže zúčastniť aj skupina dodávateľov. Verejný obstarávateľ nevyžaduje od skupiny dodávateľov, aby vytvorila právnu formu na účely účasti vo verejnom obstarávaní. Na účely účasti vo verejnom obstarávaní musí skupina dodávateľov stanoviť zástupcu skupiny dodávateľov, rozsah jeho kompetencií a určenie kontaktných údajov pre komunikáciu v danom verejnom obstarávaní. Všetci členovia skupiny dodávateľov musia udeliť písomné plnomocenstvo jednému z členov skupiny dodávateľov (zástupca skupiny dodávateľov), na všetky úkony spojené s účasťou v danom verejnom obstarávania a na konanie v mene všetkých členov skupiny dodávateľov počas celého procesu verejného obstarávania, prijímanie pokynov v tomto verejnom obstarávaní a konanie v mene skupiny pre prípad prijatia ponuky a komunikácie.
11.3  Verejný obstarávateľ prehlasuje, že všetky osobné údaje fyzických osôb, ktoré získa, budú mu poskytnuté alebo iným spôsobom sa stanú súčasťou procesu verejného obstarávania, bude spracovávať a zabezpečí ich ochranu v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov.
         

12. 	Prílohy
Príloha č. 1 - Opis predmetu zákazky
Príloha č. 2 - Identifikačné údaje uchádzača
Príloha č. 3 - Návrh na plnenie kritéria
Príloha č. 4 - Návrh Rámcovej kúpnej zmluvy
Príloha č. 5 - Čestné prehlásenie uchádzača
Príloha č. 6 - Špecifikácia od uchádzača


 
     
                            
Za poskytnutú  cenovú ponuku Vám  ďakujeme.
 



S pozdravom
 
 
                                                                 .........................................................................
                                                                     doc. MUDr. Branislav Delej, PhD., MPH
                                                                  predseda predstavenstva a generálny riaditeľ

Zapísaná v Obchodnom registri Okresného súdu Bratislava I, Oddiel: Sa, Vložka číslo: 4677/B

